AlexejDobrolubov/national_council_slovak_2010 huggingface dataset:
72. schôdza NR SR - 3.deň - B. popoludní
Dátum: 2022-09-21
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

189. Ďakujem pekne za slovo, pán predsedajúci. Ja myslím, že, neviem, aspoň mám taký pocit, že by sme sa nemali takto nejako citovo vydierať a pocitovo vydierať hlavne, mali by sme zostať pri tom pragmatickom tóne. Mne sa táto debata veľmi páči, lebo tuná vychádzajú naozaj najavo veci, že, a treba to úplne rovno priznať aj v náväznosti na to, čo povedal pán poslanec Susko, že je to, že je to obyčajná personálna účelovka, celý tento, celý tento návrh zákona, čo teda asi v poriadku nie je, hej? To si treba priznať. Alebo si teda treba položiť otázku, ktorú si dovolím položiť na základe toho, čo povedal pán poslanec Susko predkladateľom, keby nebol pán JUDr. Žilinka, keby nebol generálnym riadite..., generálnym prokurátorom, mohla by prísť, mohla by uzrieť svetlo sveta táto úprava zákona, ktorá hovorí o množstve iných záležitostí, ktoré súvisia s danou problematikou, alebo by jednoducho tento návrh do parlamentu neprišiel? Treba to povedať úplne otvorene. Tak je to kvôli tomu Žilinkovi, alebo to neni kvôli tomu Žilinkovi, páni predkladatelia? Lebo vy súhlasíte s pánom predkladateľom viacerí. To si treba otvorene povedať. Proste je to personálna účelovka. A potom sa treba pýtať: prečo je to personálna účelovka? Vy hovoríte veľa o politike, no tak je to práve z tých politických dôvodov, ktoré vám nevyhovujú a zdajú sa politickými. A teraz čo? Príde nová vláda a spraví novú účelovku? Alebo ako si to predstavujete? Veď toto jednoducho nemá ani hlavu, ani pätu. Toto je jednoducho, to sú politické bonbóniky, čo tu nemajú čo hľadať.
72. schôdza NR SR - 3.deň - B. popoludní
Dátum: 2022-09-21
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

181. Pán doktor, pán poslanec, ďakujem veľmi pekne za odpoveď, ale myslím, že si trošku nerozumieme. Vy hovoríte o mentálnom nastavení z hľadiska nejakej politickej strany. Ja si myslím, že to mentálne nastavenie z hľadiska politickej strany môže byť aj bez toho, aby ste boli členom tej strany, ak teda hovoríme o tom mentálnom nastavení strany. Mne ide, ja skutočne nemám na mysli v rámci tejto faktickej poznámky, ani tej prvej, nikoho konkrétne. Skutočne nikoho konkrétne. Ja sa pýtam úplne priamo a presne, či je prerušenie členstva v strane z hľadiska tohto zákona, o ktorom vy hovoríte, prijateľné a či sa rovná nečlenstvu v strane. Ja nehovorím o vystúpení zo strany, lebo viete, je to strašne dôležité pre povedzme laikov typu mňa, ktorí budú čítať nejaké podmienky a budú sa k tým podmienkam musieť vyjadriť a musia nejakým spôsobom tie podmienky rešpektovať, prispôsobiť sa a hlavne teda vedieť, že je čierne čierne a biele biele. Proste ja, mne ide o tú presnosť vo vašom vyjadrení. Ešte raz jednoznačne: rovná sa prerušenie členstva v strane nečlenstvu v strane? Alebo je to nejaký iný problém? A teraz nehovorme o tom, kto čo kedy spravil, resp. spraví a na koho je toto povedzme našité alebo nenašité, ako ste to vy konkretizovali z hľadiska toho vašeho zdôvodnenia. Nie. Mňa to nezaujíma. Vôbec subjektívne ma nezaujíma nikto. Ani generálny, ani špeciálny. Mňa zaujímajú presné podmienky z hľadiska zákona, ktorý vy teraz predstavujete, aby som tomu porozumel aj ja laik. Tá presnosť v tomto prípade či existuje alebo neexistuje. Či to záleží na nejakom, ako vy hovoríte, mentálnom nastavení.
72. schôdza NR SR - 3.deň - B. popoludní
Dátum: 2022-09-21
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

175. Ďakujem pekne, pán predsedajúci. Pán poslanec, mám, samozrejme, laickú, laickú otázku na vás. Ako sa váš návrh zákona pozerá v tom zmysle, čo ste hovorili o tej činnosti v politických stranách, špeciálne na generálneho prokurátora? Ako sa váš návrh pozerá na členstvo v strane, ktoré bolo, ale už dnes nie je, hej, ale teda tá história toho členstva v strane existuje? To je jedna vec. A ako sa váš návrh pozerá na pozastavené, resp. prerušené členstvo v strane v rámci týchto dvoch funkcií? To znamená, v podstate preruším si členstvo v strane, ktorej som členom, kandidujem, stanem sa generálnym prokurátorom alebo špeciálnym prokurátorom, ale to členstvo v strane mám len prerušené. To znamená pozastavené. To znamená, rátam s tým, keď v tejto funkcii nebudem, že v tej straníckej činnosti, resp. v rámci toho členstva v strane budem pokračovať. Je to, váš návrh sa pozerá na to prerušené členstvo v strane presne tak isto, ako keby ten dotyčný, ktorého sa to týka, či už teda generálny prokurátor alebo špeciálny prokurátor, nebol členom strany? Je to to isté z vášho pohľadu, alebo nie? Ďakujem.
72. schôdza NR SR - 2.deň - A. dopoludnia
Dátum: 2022-09-20
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

22. Ďakujem pekne, pán predseda. Ja som veľmi rád, že aj v tých faktických poznámkach, aj v tých debatách, či už oficiálnych, neoficiálnych, kuloárnych, parlamentných a tak ďalej a tak ďalej. Všetci sme sa dohodli na tom, že toto trápenie, ktoré všetci tuná prežívame v tejto spoločnosti, treba skončiť. Všetci hovoríte o tom, že to treba skončiť, ide o to iba nájsť tú formu, akou to treba skončiť, ak to myslíte naozaj úprimne, vy na tej ľavej strane. Čiže ja som veľmi rád, že takáto šanca tu je, teším sa z toho, že to všetci chcete skončiť, len ešte ide o to, aby ste to úprimne pretavili aj do toho hlasovania, že to naozaj chcete skončiť, lebo takto to už naozaj ďalej nejde, a to ste pochopili aj vy. Takže budem sa veľmi tešiť, ako tento príbeh bude pokračovať a predpokladám, že sa so mnou tešia aj všetci občania alebo teda drvivá väčšina občanov Slovenskej republiky, preto lebo toto trápenie, to je ozaj trápenie, my sa trápime s vami a vy sa trápite sami so sebou. Takto to treba uzavrieť celé a občania sa trápia sami kvôli všetkým. Kvôli tomu čo je tuná v parlamente, čo je vo vláde, proste toto hrôzostrašné obdobie treba rýchlo ukončiť novými voľbami. Ďakujem veľmi pekne.
71. schôdza NR SR - 1.deň - B. popoludní
Dátum: 2022-09-13
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

120. No zábavné to vôbec nie je. A smiešne už tiež vôbec nie, skôr je to strašne smutné, čo sme si to tuná museli vypočuť v tejto chvíli. A hlavne nesmierne poučné pre všetkých, ktorí sú momentálne v koalícii, a hlavne pre tých, ktorí by to chceli zhadzovať. To sa jednoducho nedá. Tuná zaznel, tuná zaznel jeden právny rozbor práce ministra Mikulca, ktorý bol tuná nepriestrelne prednesený pánom poslancom Suskom, a ten, kto ho chce zhadzovať, no čo mám povedať? Že úboho nič iné mu neostáva preto, lebo chýbajú absolútne argumenty? Keď niečo nie je dobré, povie, že je to zlé. A tým vlastne vyargumentoval to svoje dobré? Veď to je chabé, trápne a nedôstojné poslanca Národnej rady. No ja som veľmi rád, že pán kolega Susko toto všetko takto pomenoval, ako pomenoval. Preto lebo z hľadiska právnika a z hľadiska právneho to, čo povedal, je naozaj na jednu obrovskú polemiku, by povedal, nejaký iný právnik. Len tuná žiadna polemika neprichádza do úvahy, lebo tu sú fakty, ktoré tuná zaznali, a k tomu naozaj tuná nezaznelo jedno jediné slovo zo strany koalície. A doslova ani zo strany ministra Mikulca, ktorý by sa mal prvý takýmto spôsobom obhajovať. Hej? Len ako hovorím, no je to minister Mikulec. Povedali sme si už predtým, asi nemôže odstúpiť preto, lebo je povinný inými povinnosťami voči tým, čo ho tam držia. Takže to je celý príbeh. Ešte raz chcem veľmi pekne poďakovať, pán poslanec, ak sa teraz neotvorili nikomu oči, no tak už sa dokonca obdobia, keď budú predčasné voľby, asi ťažko otvoria.
71. schôdza NR SR - 1.deň - B. popoludní
Dátum: 2022-09-13
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

104. Ďakujem veľmi pekne za to, čo si povedal, pán poslanec Rišo. Pre mňa je zarážajúca však z toho, z toho hlavne začiatku, čo si začal hovoriť. A blázon sem, blázon tam a blázon. A všimnite si aj koalícia, aj opozícia, všetci, keď hovoria o bláznovi, každý vie o koho ide. Bez toho, aby niekto povedal jeho meno. Koaliční, opoziční a všetci myslia na toho istého. No neuveriteľné. Inak ja by som to ešte vylepšil, ako ja by som ho, tak povedal kráľ bláznov, preto lebo ako tých ľudí je tu takýchto niekoľko. Ale dosť ako, ako z týchto, z týchto parlamentných a medicínskych vyjadrení ako poďme k tej otázke, ktorá tuná sa nesie celým týmto dňom. A to je odvolávania Mikulca. A pán poslanec Takáč to povedal v podstate jednou vetou. Neodolávať, odstúpiť. Samozrejme, ak sa dá, pán minister, odstúpiť. Ak ste neni natoľko vydierateľný, že jednoducho odstúpiť nemôžete. Potom sa treba spýtať, prečo ste takto vydierateľný a hlavne kým ste takto vydierateľný a môžeme takto pokračovať ďalej a ďalej a ďalej. No a, ak sa, samozrejme, dá, pán minister, ešte raz. A ja sa znovu pýtam, dá sa odstúpiť. Skúste to, či sa dá. Ďakujem pekne.
71. schôdza NR SR - 1.deň - B. popoludní
Dátum: 2022-09-13
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

60. Ďakujem pekne, pán predseda. No, tak ako veľmi vážne teraz. Dámy a páni, aký to rozdiel v rámci tohto diskusného príspevku medzi teda bývalou ministerkou a súčasným ministrom. No asi by sa tento príbeh dal nazvať ako bývalá ministerka vnútra vygumovala súčasného ministra vnútra, však, pán minister? Minister bez autority, to je asi light motiv toho celého, ktorý mal odstúpiť už včera, dnes je neskoro, no nie je to jeho presviedčanie úplne márne, no a jednoducho toto, takto to asi ďalej nepôjde. A keďže každý, každý ten príspevok má nejakú svoju pointu, no tak táto pointa tohto celého je pre vás, pán minister, že čím skôr odstúpite, tým pre vás lepšie, aj vzhľadom na to, čo budete musieť zdôvodňovať po voľbách. Lebo po voľbách príde rátanie, tak ako vždy po voľbách prichádza rátanie a vy sa tej zodpovednosti jednoducho nezbavíte. Tak ako sa ich nezbavili ani vaši predchodcovia. To rátanie tu, občania prídu, zvolia, odvolia, vystavia účet a vy budete musieť zdôvodňovať všetko to, o čom sa tu dnes hovorí. Žiaden minister netrvá donekonečna. Moja otázka znie: "Môžete vy vôbec odstúpiť? Nie ste vy náhodou vydieraný? Čo na vás vytiahne minister financií, keby ste náhodou v tejto chvíli odstúpili? Čím vás držia títo páni?" Pán minister, že čím skôr, tým lepšie pre vás. Lebo to rátanie príde a vy o tom takisto viete, že príde, len už to asi nebude také nezaujímavé, ako je to nezaujímavé v tejto chvíli, keď viete, že vás nikto neodvolá.
71. schôdza NR SR - 1.deň - B. popoludní
Dátum: 2022-09-13
Poslanec: Jarjabek, Dušan (SMER - SD)
Druh vystúpenia: Vystúpenie s faktickou poznámkou

48. Excelencia, ďakujem veľmi pekne. Takže v nadväznosti na slová, na slová Ľuboša Blahu by som len chcel povedať, že sme v takej atmosfére, že je tu, priatelia, inflácia zločinov, resp. podozrení zo zločinov, aby som bol presný, či už a sme voči tomu imúnni, čo je, čo je blbé. Máme blbú vládu, tak aspoň my nebuďme blbí a normálnym spôsobom hodnoťme tú situáciu, ktorá je, ktorá je tuná a ktorú vlastne teraz riešime. Viete, no Mikulec. Mikulec sem, Mikulec tam. Ja v podstate kašlem na to, či má takého alebo onakého brata, takú alebo onakú rodinu, či proste urobil tie veci skutočne, z ktorých tuná je obviňovaný. Na to sú orgány činné v trestnom konaní, ktoré to dokážu. A po tomto volebnom období určite na to príde čas. Ale mňa iná vec, pre mňa je iná vec podstatná. Pre mňa je dôležité, aj v náväznosti na to, čo sa mi stalo dneska doobeda. Dneska ma chytili policajti a proste som fúkal a normálne som teda prebehol nejakou kontrolou a sme sa o tom aj teda bavili s týmito kolegami z polície. No, on nemá žiadnu autoritu u Policajného zboru. To je to najdôležitejšie. Ja sa ho pýtam. Vie o tom, či má tú autoritu podriadených alebo nemá? Veď toto je najtragickejšie na tom, táto figúrka na tomto ministerstve, z akéhokoľvek dôvodu, ja neviem, prečo on robí toho ministra, tak predpokladám, že ho držia tí jeho hore nadriadení, čo tam sedia v tom rade vedľa neho. On nemá u svojich podriadených žiadnu autoritu. Toto je najväčší problém ministra Mikulca. A ešte väčší problém je, že či on o tom vôbec vie, či je to schopný pochopiť, či je to preňho dôležité, či to hrá nejakú rolu, či táto autorita nejakým spôsobom preňho aj čosi znamená. Mám taký pocit, že nie.
32. schôdza NR SR - 5.deň - A. dopoludnia
Dátum: 2021-06-24
Poslanec: Jílek, Rastislav (OĽANO)
Druh vystúpenia: Vystúpenie s faktickou poznámkou

22. Ďakujem za slovo. Pani kolegynka, presne ako si povedala, motívom viacerých z nás, ktorí sme išli do politiky, ale aj hlavným cieľom hnutia OĽANO bolo odpolitizovanie štátnej správy, a práve preto prichádza tento zákon. Ak tu niekto hovorí o nejakých čistkách, tak sa veľmi mýli, nech si radšej spomenie, ako to bolo v minulosti, keď možnože za týždeň po voľbách si dokázali obsadiť a vymeniť všetkých ľudí za nejakých ich, ich ľudí. A ja by som z tohto miesta chcel vyzvať všetkých čestných úradníkov, ale aj všetkých čestných a pracovitých ľudí, ktorí sú mimo štátnej správy, aby sa nebáli a kľudne sa prihlasovali do výberových konaní, mali možnosť sa uchádzať o štátnozamestnanecké miesta a svojou odbornosťou, kvalitou a profesionalitou vedeli, vedeli presvedčiť a zaujať, zaujať voľné pracovné miesta. Takže naozaj, poďme to robiť transparentne, čisto a poďme to, poďme to zmeniť. Tento zákon absolútne podporujem a som rád, že, že s týmto prichádzame teraz. Naozaj ešte raz chcem vyzvať všetkých čestných ľudí, ktorí majú záujem, aby sa bez obáv z toho, že by sa tam nemohli dostať na tie pracovné miesta, nech sa prihlásia, nech dokážu svoju profesionalitu, a toto bude najlepšie, čo sa môže stať pre Slovensko. Ďakujem pekne.
32. schôdza NR SR - 2.deň - A. dopoludnia
Dátum: 2021-06-18
Poslanec: Jílek, Rastislav (OĽANO)
Druh vystúpenia: Vystúpenie s faktickou poznámkou

50. Pán Kuffa, chcem vám povedať, že ja tento zákon absolútne podporujem a sa teším, že moji kolegovia pristúpili k predloženiu takémuto zákona. Samozrejme, je to len taký začiatok. Všetci dobre vieme, že táto vláda chce robiť reformnú politiku, no, bohužiaľ, tá situácia s covidom to všetko zabrzdila. Je dobré, že aj takými malými krokmi sa snažíme zlepšiť situáciu a na druhej strane sa čudujem, možnože trošku vám, teda vy ste boli tu už poslancom aj v minulom období a neviem, či ste vyvíjali nejaké aktivity na zmenenie situácie, ale takto kritizovať dobrú vec mi príde také trošku zvláštne. Takže oceňujem prístup všetkých poslancov, ktorí tvorili tento zákon a jednoznačne to podporím. Takisto budem podporovať aj všetky dobré zákony, ktoré prídu v budúcnosti, či už z dielne ministerstva zdravotníctva alebo z radov poslancov na zlepšenie situácie v našom zdravotníctve. Ďakujem pekne.
32. schôdza NR SR - 1.deň - B. popoludní
Dátum: 2021-06-17
Poslanec: Jílek, Rastislav (OĽANO)
Druh vystúpenia: Vystúpenie v rozprave

132. Vážený pán predsedajúci, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 56/2018 Z. z. o posudzovaní zhody výrobku, sprístupňovaní určeného výrobku na trh, na trhu a o zmene a doplnení niektorých zákonov a ktorým sa menia a dopĺňajú niektoré zákony, v druhom čítaní. Národná rada Slovenskej republiky uznesením č. 708 zo 4. mája 2021 pridelila predmetný návrh zákona na prerokovanie týmto výborom: ústavnoprávnemu výboru a výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť ústavnoprávny výbor uznesením č. 285 z 10. júna 2021 a výbor pre hospodárske záležitosti uznesením č. 184 zo 14. júna 2021. Z uznesení výborov uvedených pod bodom III tejto správy vyplýva 15 pozmeňujúcich a doplňujúcich návrhov. Gestorský výbor odporúča hlasovať o bodoch 1 až 15 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov a ktorým sa menia a dopĺňajú niektoré zákony (tlač 497), schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 195 zo 14. júna 2021. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
31. schôdza NR SR - 1.deň - B. popoludní
Dátum: 2021-06-15
Poslanec: Jílek, Rastislav (OĽANO)
Druh vystúpenia: Vystúpenie s faktickou poznámkou

46. Ďakujem za slovo. Pán Blaha, vy ste označili ministra Romana Mikulca za nejakého Avatara. No ale vy ste potom asi Avatarom minulého systému, kde akékoľvek zločinecké konanie bolo beztrestné pre vašich ľudí. Spomínali ste nejakú tvorbu systému. No, ten systém tvorili vaši ľudia na piatom poschodí hotela, Široký, Brhel, Bödör, ktorí riadili štát cez biele goliere a vy ste sa všetci na tom spolupodieľali. V roku 2020 národ jasne vyjadril svoju vieru a chuť meniť politiku na Slovensku a minister vnútra rozviazal ruky polícii a všetkým orgá..., a teda aj ďalší ministri orgánom OČTK. Pán Blaha, tieto vaše útoky sú absolútne smiešne a naozaj niekto by vám možnože aj uveril, ak by sme všetci tu stratili pamäť. Ale národ si pamätá, čo ste tu stvárali 12 rokov. Takže tieto vaše tvrdenia sú veľmi smiešne.
25. schôdza NR SR - 2.deň - B. popoludní
Dátum: 2021-03-17
Poslanec: Jílek, Rastislav (OĽANO)
Druh vystúpenia: Vystúpenie s faktickou poznámkou

14. Vytváranie zdravého podnikateľského prostredia je jednou z priorít dobrého štátu, preto by som veľmi rád, že takýto zákon prichádza na pôdu parlamentu. Naozaj sme vypočuli hlasy mnohých podnikateľov, ktorí kričali po odbyri... odbyro... po zrušení byrokratizácie rôznych procesov. Naozaj tá pomoc bude veľká, hlavne aj v tomto čase po pandémii, keď sa budú musieť všetky prevádzky rozbiehať, tak aj týmito malými krokmi vieme pomôcť podnikateľom, a preto si myslím, že je to veľmi vec a plne, plne podporujem. Ďakujem pekne.
24. schôdza NR SR - 2.deň - B. popoludní
Dátum: 2021-02-25
Poslanec: Jílek, Rastislav (OĽANO)
Druh vystúpenia: Vystúpenie s faktickou poznámkou

107. Ďakujem za slovo. Pán minister, vy ste presne vystihli situáciu. Vy ste trafili klinček po hlavičke. Bývalá vláda SMER-u pod vedením Petra Pellegriniho naozaj nedodala žiadne ochranné pomôcky a dnes už vieme prečo. No bolo to preto, lebo pán Kičura zázračne premenil tieto ochranné pomôcky na zlaté tehly. Zlaté tehly v jeho trezore. Týmto demagógom zo smerohlasu nikdy nešlo o ľudí. Išlo im o to, aby futrovali a napĺňali vrecká ľuďom spriazneným so SMER-om. Pán minister, ďakujem.
23. schôdza NR SR - 7.deň - A. dopoludnia
Dátum: 2021-02-05
Poslanec: Jílek, Rastislav (OĽANO)
Druh vystúpenia: Vystúpenie v rozprave

158. Ďakujem za slovo. Vážený pán predsedajúci, vážený pán minister, vážení kolegovia, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona, ktorým sa zrušuje zákon č. 371/2019 Z. z. o základných požiadavkách na bezpečnosť detského ihriska a o zmene a doplnení niektorých zákonov a ktorým sa menia a dopĺňajú niektoré zákony (tlač 328), v druhom čítaní. Národná rada Slovenskej republiky uznesením č. 479 z 1. decembra 2020 pridelila predmetný návrh zákona na prerokovanie týmto výborom: ústavnoprávnemu výboru a výboru pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona podľa § 75 ods. 2 rokovacieho poriadku. Návrh zákona odporúčali Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením č. 209 z 21. januára 2021, Výbor Národnej rady Slovenskej republiky pre hospodárske záležitosti uznesením č. 123 z 25. januára 2021. Z uznesení výborov Národnej rady Slovenskej republiky uvedených pod bodom III tejto správy vyplývajú dva pozmeňujúce a doplňujúce návrhy. Gestorský výbor odporúča hlasovať o bodoch 1 a 2 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa zrušuje zákon č. 371/2019 Z. z. o základných požiadavkách na bezpečnosť detského ihriska a o zmene a doplnení niektorých zákonov a ktorým sa menia a dopĺňajú niektoré zákony, schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 129 z 26. januára 2021. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
23. schôdza NR SR - 6.deň - B. popoludní
Dátum: 2021-02-04
Poslanec: Jílek, Rastislav (OĽANO)
Druh vystúpenia: Vystúpenie s faktickou poznámkou

66. Ďakujem, pán predsedajúci. Ja by som chcel oceniť, že tak ako pri nedávno prerokovanom zákone o strategickej surovine, akou je voda, tak aj v tejto chvíli o strategickej surovine, ktorá je pre Slovensko elektrina, prišiel, prišiel takýto zákon, aby sme vlastne uchránili Slovenskú republiku pred nejakými problémami. Na druhej strane tiež oceňujem vlastne pozmeňujúci návrh od predsedu hospodárskeho výboru, ktorým sa ten zákon precizuje, a som veľmi rád, že v vzácnej zhode medzi koaličnými stranami vlastne vieme tento problém vyriešiť, a aj týmto by som chcel povedať a poukázať na to, že spolupráca medzi koalíciou funguje a rojíme zákony, ktoré pomáhajú Slovenskej republike. Ďakujem pekne.
23. schôdza NR SR - 3.deň - B. popoludní
Dátum: 2021-01-28
Poslanec: Jílek, Rastislav (OĽANO)
Druh vystúpenia: Vystúpenie s faktickou poznámkou

243. Ďakujem za slovo. Myslím si, že už v tejto chvíli by sme mohli za všetkých motoristov poďakovať predkladateľom zákona, lebo niekedy úplne jednoduché riešenia sú tie najlepšie riešenia, hlavne v tejto dobe, a zároveň som rád, že napĺňame aj programové vyhlásenie vlády či na poli ekológie, či na poli odbúravania byrokracie a takisto na poli šetrenia financií pre občanov, ako aj, ako aj pre štát. Takže určite tento zákon má zmysel a plne ho podporujem a sa s ním stotožňujem.
23. schôdza NR SR - 3.deň - A. dopoludnia
Dátum: 2021-01-28
Poslanec: Jílek, Rastislav (OĽANO)
Druh vystúpenia: Vystúpenie s faktickou poznámkou

56. Milan, vystihol si úplne presne podstatu veci v rozprave. Ja aj keď som zástancom súkromného vlastníctva, tak v tomto prípade, vlastne pri tejto strategickej surovine bolo potrebné pripraviť tento zákon a zabrániť špekulatívnemu charakteru vstupu súkromného investora do týchto vodárenských spoločností. Ja som rád, že sa nám vlastne podarilo poslancom rýchlo a promptne zareagovať, a tým by som chcel poďakovať všetkým, ktorí sa podieľali na tomto zákone, a verím, že vlastne ochránime ten verejný záujem, ktorý tu je naozaj pri tejto strategickej surovine nad tým súkromným záujmom. Ďakujem.